b'\n_START_ARTICLE_\nEumorpha pandorus\n_START_SECTION_\nUtseende\n_START_PARAGRAPH_\nEn stor (vingespenn 82 \xe2\x80\x93 115 mm), kraftig, gr\xc3\xa5gr\xc3\xb8nn svermer. Hodet er lyst, brystet m\xc3\xb8rkebrunt med en timeglass-formet, gr\xc3\xb8nnlig-gr\xc3\xa5 tegning. Bakkroppen er m\xc3\xb8rk gr\xc3\xb8nnlig-gr\xc3\xa5 med en lysere midtstripe. Forvingen er avlangt trekantet, med en m\xc3\xb8rk flekk i spissen, en luten, svart flekk n\xc3\xa6r midten av vingen, en svart og r\xc3\xb8dlig lengdestrek i ytre halvdel, to m\xc3\xb8rke flekker ved bakkanten og flere diffuse tverrlinjer. Vingen er litt innbuktet innenfor bakhj\xc3\xb8rnet slik at dette er fremtredende. Bakvingen er gr\xc3\xb8nnlig med to svarte flekker, og korte, rosa streker ved bakhj\xc3\xb8rnet. Larven er kort og trinn, gr\xc3\xb8nn til brunr\xc3\xb8d med fem par store, svartkantede, hvite flekker p\xc3\xa5 sidene. Det tredje kroppsleddet er st\xc3\xb8rre enn de omkringliggende og danner en pukkel. Unge larver har et langt, kr\xc3\xb8llete horn p\xc3\xa5 bakkroppen med dette er redusert til en knapp hos det siste larvestadiet.\n_START_SECTION_\nLevevis\n_START_PARAGRAPH_\nLarven lever p\xc3\xa5 vinranke (Vitis), villvin (Parthenocissus) og p\xc3\xa5 slekten Ampelopsis. De voksne svermerne bes\xc3\xb8ker gjerne blomster.\n_START_SECTION_\nUtbredelse\n_START_PARAGRAPH_\nDenne svermeren finnes i den \xc3\xb8stlige delen av USA og det s\xc3\xb8r\xc3\xb8stlige Canada.'